ea4722d012f907e64f345f0ed103a5a2
Πώς θα επιλέξεις το πακέτο ανακαίνιση κουζίνας που ταιριάζει στις ανάγκες σου;
------------------------------------------------------------------------------


douleutaras.gr
2019.43
Οι επιλογές που έχεις για μια ανακαίνιση κουζίνας είναι πάρα πολλές. Το μέγεθος και το πλήθος των εργασιών που θα επιλέξεις να κάνεις, εξαρτάται καθαρά από τις ανάγκες του χώρου σου και τις δικές σου προτιμήσεις. Ένα εξειδικευμένο συνεργείο ανακαίνισης θα μπορέσει, με μια αυτοψία του χώρου, να σε συμβουλέψει και να σε καθοδηγήσει για το τι πραγματικά χρειάζεσαι.


Βασικοί παράγοντες που πρέπει να σκεφτείς πριν διαλέξεις κάποιο **πακέτο ανακαίνισης κουζίνας** είναι:


* Ο προϋπολογισμός σου και το κόστος ανακαίνισης στο οποίο επιθυμείς να κινηθείς.
* Ο λόγος που κάνεις την ανακαίνιση, δηλαδή αν επιθυμείς απλά την ανανέωση του χώρου ή αν υπάρχουν βλάβες που χρειάζονται επισκευή.
* Αν επιθυμείς την ανακαίνιση μόνο της κουζίνας σου ή θα χρειαστείς υπηρεσίες ανακαίνισης και για τους υπόλοιπους χώρους.
* Αν θα προμηθευτείς μόνος/ -η σου τα υλικά ή θα στα προμηθεύσει το συνεργείο ανακαίνισης.
* Οι διαστάσεις της κουζίνας σου σε τετραγωνικά μέτρα.


Ανάλογα με τους παράγοντες αυτούς, καθορίζεται το τελικό κόστος ανακαίνισης κουζίνας. Αν θέλεις να πάρεις εξειδικευμένες προσφορές για την κουζίνα σου, αρκεί να συμπληρώσεις μια σύντομη φόρμα στην πλατφόρμα μας, για να πάρεις άμεσα προσφορές από έμπειρους επαγγελματίες και συνεργεία ανακαινίσεων.


d75a370d695f60ab1a0e66f0fcfc8ce8
Ποια είναι τα στάδια ανακαίνισης κουζίνας;
------------------------------------------


douleutaras.gr
2019.43
Ανάλογα με την έκταση της ανακαίνισης που επιθυμείς, υπάρχει πλήθος εργασιών τις οποίες μπορείς να επιλέξεις και να μεταμορφώσεις ριζικά την κουζίνα σου. Από περίπλοκες τεχνικές εργασίες, μέχρι μικρές αλλαγές σε διακοσμητικά στοιχεία, αυτά που μπορείς να κάνεις για να ανανεώσεις την κουζίνα σου είναι πραγματικά πολλά.


Έτσι, ανάλογα με τις εργασίες που θα επιλέξεις να  πραγματοποιήσεις, τα βασικά στάδια που ακολουθούνται συνήθως σε μια ανακαίνιση κουζίνας είναι:


#### **1. Σχεδιασμός ανακαίνισης**


Πριν ξεκινήσεις τις εργασίες, πρέπει να συζητήσεις με το συνεργείο ανακαίνισης που έχεις επιλέξει, τι ακριβώς θες να πετύχεις και ποιος είναι ο προϋπολογισμός σου. Στη συνέχεια, ο εξειδικευμένος επαγγελματίας θα μελετήσει το χώρο και θα σου προτείνει ιδέες και λύσεις που θα βασίζονται στις προσωπικές σου επιθυμίες, αλλά θα αξιοποιούν με τον καλύτερο τρόπο την κουζίνα σου.


#### **2. Αποξηλώσεις και απομάκρυνση μπάζων**


Σε αυτό το στάδιο, γίνεται αποξήλωση των παλιών εγκαταστάσεων και επίπλων. Αν επιθυμείς να κάνεις ολική ανακαίνιση κουζίνας, τώρα είναι η στιγμή όπου θα κατεδαφιστεί οτιδήποτε παλιό, ώστε να μπορέσει να ξεκινήσει η αναδιαμόρφωση της κουζίνας σου.


#### **3. Αντικατάσταση υδραυλικών και ηλεκτρολογικών εγκαταστάσεων**


Οι αλλαγές και οι επισκευές των υδραυλικών και ηλεκτρολογικών εγκαταστάσεων είναι από τις πρώτες εργασίες που γίνονται σε μια ανακαίνιση κουζίνας, καθώς απαιτούνται αρκετά μερεμέτια. Ιδιαίτερη προσοχή πρέπει να δίνεται στην εγκατάσταση νέων σωληνώσεων καθώς θα σε συνοδεύουν για αρκετά χρόνια.


#### **4. Δόμηση και μερεμέτια**


Αφού έχουν περαστεί όλες οι εγκαταστάσεις, είναι η στιγμή για επιδιορθώσεις στους τοίχους ή το δάπεδο. Στο στάδιο αυτό, γίνονται τυχόν σοβατίσματα, τοποθέτηση γυψοσανίδας, αλλαγή κουφωμάτων ή εγκατάσταση καινούργιου πατώματος.


#### **5. Έπιπλα κουζίνας και είδη υγιεινής**


Αφού έχουν τελειώσει οι τεχνικές εργασίες, τοποθετούνται τα καινούργια έπιπλα και τα είδη υγιεινής. Τα έπιπλα που θα επιλέξεις μπορούν είτε να κατασκευαστούν αποκλειστικά για σένα, είτε να είναι έτοιμα και να γίνει απλά η τοποθέτηση.


#### **6. Ελαιοχρωματισμοί και τελευταίες πινελιές**


Στο τελικό στάδιο γίνεται το βάψιμο κουζίνας και τοποθετούνται οι πρίζες, οι διακόπτες και τα φωτιστικά. Στη συνέχεια η κουζίνα σου είναι έτοιμη για να τη διακοσμήσεις, όπως εσύ επιθυμείς.


2c8f2ea60b96158ce1fa470c2ebeb9c6
Τι πρέπει να προσέξεις στην ανακαίνιση κουζίνας;
------------------------------------------------


douleutaras.gr
2019.43
Για να σε βοηθήσουμε να εξασφαλίσεις μια απόλυτα λειτουργική και χρηστική κουζίνα, μιλήσαμε με τους εξειδικευμένους επαγγελματίες της πλατφόρμας μας και φτιάξαμε μια λίστα με μερικά μικρά πράγματα που συχνά παραμελούνται, αλλά παίζουν σημαντικό ρόλο στην κουζίνα σου.


#### **1. Ο σωστός φωτισμός κουζίνας**


Για όποιο λόγο κι αν βρισκόμαστε στην κουζίνα, είναι σίγουρο ότι χρειαζόμαστε άπλετο φως. Μην περιορίζεσαι σε μια μοναδική πηγή φωτός, αλλά φρόντισε να υπάρχουν αρκετές διαφορετικές που θα εξασφαλίζουν την αναγκαία ποσότητα φωτεινότητας στο χώρο που θα σε διευκολύνει στις καθημερινές σου δουλειές. Πολύ σημαντικά σημεία είναι το τραπέζι που τρώτε, αλλά και ο πάγκος της κουζίνας.


#### **2. Καλή πόρτα στην κουζίνα**


Ένα άλλο στοιχείο, που πολλές φορές υποβιβάζεται η σημασία του, είναι η πόρτα. Μία καλή πόρτα προσφέρει μόνωση, τόσο από τις μυρωδιές τους μαγειρέματος, όσο και από τους ήχους των οικιακών συσκευών. Σίγουρα, ο ενοχλητικός ήχος του απορροφητήρα είναι κάτι που θες να αποφύγεις για την ηρεμία του υπνοδωματίου σου.


#### **3. Τοποθέτηση πλυντηρίου πιάτων**


Το πλυντήριο πιάτων είναι μια συσκευή που μας έχει λύσει κυριολεκτικά τα χέρια. Ωστόσο, η λανθασμένη τοποθέτηση του μπορεί να αποδειχτεί αρκετά εκνευριστική. Για μέγιστη χρηστικότητα μην ξεχάσεις, να το εγκαταστήσεις στα δεξιά του νεροχύτη αν είσαι δεξιόχειρας και στα αριστερά αν είσαι αριστερόχειρας.


#### **4. Εξοικονόμηση χώρου με ντουλάπια**


Ο αποθηκευτικός χώρος σε κάθε σπίτι δεν είναι ποτέ αρκετός. Στην ανακαίνιση κουζίνας, λοιπόν, φρόντισε να εκμεταλλευθείς κάθε δυνατότητα ελεύθερου χώρου που υπάρχει. Ακόμη και για τις πιο μικρές κουζίνες υπάρχουν λύσεις με διάφορα συστήματα ντουλαπιών για να πετύχεις τη μέγιστη χρηστικότητα. Συμβουλέψου τους εξειδικευμένους επαγγελματίες για έξυπνες ιδέες αποθήκευσης και αξιοποίησε στο μέγιστο το χώρο σου.


10a1e184d1eb6576777b8673fec8933a
Γιατί να επιλέξεις τα συνεργεία ανακαινίσεων του Douleutaras.gr για ανακαίνιση κουζίνας;
----------------------------------------------------------------------------------------


douleutaras.gr
2019.43
Είτε σχεδιάζεις να κάνεις μερική, είτε ολική ανακαίνιση κουζίνας, χρειάζεσαι έμπειρους επαγγελματίες, με εξειδίκευση σε τέτοιου είδους εργασίες. Μέσω της υπηρεσίας μας μπορείς να βρεις εύκολα και γρήγορα τους καλύτερους επαγγελματίες ανακαινίσεων στην περιοχή σου.


Όλα τα συνεργεία ανακαινίσεών μας χρησιμοποιούν σύγχρονο εξοπλισμό, για ιδανικά αποτελέσματα των υπηρεσιών τους. Επίσης, είναι αξιολογημένοι για την ποιότητα των εργασιών τους, έτσι ώστε να νιώθεις μεγαλύτερη σιγουριά, για τις εργασίες που τους εμπιστεύεσαι.


Αν σκέφτεσαι να κάνεις ανακαίνιση κουζίνας, έχουμε την καλύτερη λύση. Καταχώρησε την εργασία σου στην πλατφόρμα μας, συμπληρώνοντας μια σύντομη φόρμα με τις ανάγκες σου και θα πάρεις άμεσα τις καλύτερες προσφορές, από έμπειρα συνεργεία στην περιοχή σου!

